Oficiālais Vēstnesis L 130 , 27/05/2003 Lpp. 0027 - 0028



Komisijas Lēmums (2003. gada 23. maijs), ar kuru groza Lēmumu 2002/300/EK, ar ko izveido apstiprināto zonu sarakstu attiecībā uz Bonamia ostreae un/vai Marteilia refringens (izziņots ar dokumenta numuru C(2003) 1639) (Dokuments attiecas uz EEZ) (2003/378/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas reglamentē akvakultūras dzīvnieku un produktu laišanu tirgū [1], kurā jaunākie grozījumi izdarīti ar Direktīvu 98/45/EK [2], un jo īpaši tās 5. pantu, tā kā: (1) Komisijas Lēmumā 2002/300/EK [3] ir noteiktas tās zonas Īrijā, kuras uzskata par tādām, kurās nav sastopamas slimības – Bonamia ostrea un/vai Marteilia refringens. (2) Kompetentā veterinārā iestāde Īrijā ir informējusi Komisiju un pārējās dalībvalstis par Bonamia ostrea atklāšanu Achill Sound zonā, ko agrāk uzskatīja par tādu, kurā šī slimība nav sastopama. Tādēļ šo zonu vairs nevar uzskatīt par tādu, kurā nav sastopama Bonamia ostrea. (3) Attiecīgi jāgroza Lēmums 2002/300/EK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/300/EK pielikumu aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2003. gada 23. maijā Komisijas vārdā — Komisijas loceklis David Byrne [1] OV L 46, 19.2.1991., 1. lpp. [2] OV L 189, 3.7.1998., 12. lpp. [3] OV L 103, 19.4.2002., 24. lpp. -------------------------------------------------- PIELIKUMS " PIELIKUMS ZONAS, KAS APSTIPRINĀTAS ATTIECĪBĀ UZ VIENU VAI ABĀM TĀDĀM GLIEMJU SLIMĪBĀM KĀ BONAMIA OSTREAE UN/VAI MARTEILIA REFRINGENS 1.A. Zonas Īrijā, kas apstiprinātas attiecībā uz B. ostreae - Visa Īrijas piekrastes līnija, izņemot šādas piecas zonas: - Cork Harbour, - Galway Bay, - Ballinakill Harbour, - Clew Bay, - Achill Sound. 1.B. Zonas Īrijā, kas apstiprinātas attiecībā uz M. refringens - Visa Īrijas piekrastes līnija. 2.A. Zonas Apvienotajā Karalistē, Normandijas salās un Menas salā, kas apstiprinātas attiecībā uz B. ostreae - Visa Lielbritānijas piekrastes līnija, izņemot šādas zonas: - Kornvola dienvidu krasts no Lizard līdz Start Point, - Solentas estuāram pieguļošās teritorijas no Portland Bill līdz Selsey Bill, - teritorija gar Eseksas krastu no Shoeburyness līdz Landguard Point, - visa Ziemeļīrijas piekrastes līnija, - visa Gērnsijas un Hermas piekrastes līnija, - Džersi salas zona: zonā ietilpst plūdmaiņu piekrastes apvidus un tuvākais piekrastes apvidus starp vidējo paisuma līniju Džersi salā un iedomātu līniju, kas vilkta trīs jūras jūdzes no vidējās bēguma līnijas Džersi salā. Zona atrodas Normandijas un Bretaņas līcī Lamanša dienvidu daļā, - visa Menas salas piekrastes līnija. 2.B. Zonas Apvienotajā Karalistē, Normandijas salās un Menas salā, kas apstiprinātas attiecībā uz M. refringens - Visa Lielbritānijas piekrastes līnija, - visa Ziemeļīrijas piekrastes līnija, - visa Gērnsijas un Hermas piekrastes līnija, - Džersi salas zona: zonā ietilpst plūdmaiņu piekrastes apvidus un tuvākais piekrastes apvidus starp vidējo paisuma līniju Džersi salā un iedomātu līniju, kas vilkta trīs jūras jūdzes no vidējās bēguma līnijas Džersi salā. Zona atrodas Normandijas un Bretaņas līcī Lamanša dienvidu daļā, - visa Menas salas piekrastes līnija. " --------------------------------------------------